10,000 ఎలక్ర్టిక్ వాహనాలు కొనుగోలు చేయనున్న ఇఇఎస్ఎల్న్యూఢిల్లీ: కేంద్ర ప్రభుత్వ నిర్వహణలోని ఎనర్జీ ఎఫిషియన్సీ సర్వీసెస్ లిమిటెడ్ (ఇఇఎస్ఎల్)  నుంచి టాటా మోటార్స్కు భారీ ఆర్డర్ లభించింది. ఈ ఆర్డర్ కింద టాటా మోటార్స్, ఇఇఎస్ఎల్కు విద్యుత్తో నడిచే 10,000 వాహనాలు (ఇ-వాహనాలు) సరఫరా చేయాలి. ఈ ఆర్డర్ విలువ రూ.1,120 కోట్ల వరకు ఉంటుంది. మంత్రులు, వివిధ ప్రభుత్వ శాఖల రవాణా అవసరాల కోసం విద్యుత్ వాహనాలు కావాలని ఇఇఎస్ఎల్ ఇంతకు ముందే ఒక టెండర్ జారీ చేసింది. ఈ ఆర్డర్ కోసం టాటా మోటార్స్, ఎం అండ్ ఎం, నిస్సాన్ కంపెనీలు పోటీపడ్డాయి. నిస్సాన్ కంపెనీ బిడ్ను సాంకేతిక కారణాలతో తిరస్కరించారు. మిగిలిన రెండు బిడ్స్లో తక్కువ ధర కోట్ చేయడంతో టాటా మోటార్స్ను ఎంపిక చేసినట్టు ఇఇఎస్ఎల్ ఎండి సౌరభ్ కుమార్ చెప్పారు.టాటా మోటార్స్ ఒక్కో వాహనానికి రూ.10.16 లక్షల ధరను కోట్ చేసింది. జిఎస్టితో కలిసి ఒక్కో వాహనానికి రూ.11.2 లక్షలు ఖర్చవుతుంది. ప్రస్తుతం ఇతర కంపెనీలు ఆఫర్ చేస్తున్న ఇ-కార్ల కంటే ఇది 25 శాతం తక్కువ. దీనికి తోడు ఇతర కంపెనీలు మూడేళ్లకు మాత్రమే వారెంటీ ఇస్తుంటే, టాటా మోటార్స్ మా త్రం తన ఇ-వాహనాలకు ఐదేళ్ల వరకు వారెంటీ కూడా ఇస్తోంది. దీంతో టాటా మోటార్స్ బిడ్ను ఆమోదించినట్టు సౌరభ్ కుమార్ చెప్పారు. ఇప్పటి వరకు ప్రపంచంలో మరే కంపెనీ ఇంత పెద్ద సంఖ్యలో ఇ-వాహనాలకు ఆర్డర్ ఇవ్వలేదు. ఈ ఆర్డర్ కింద టాటా మోటార్స్ తన కంపాక్ట్ సెడాన్ ‘టిగోర్’ ఇ-వాహనంగా మార్చి సరఫరా చేసే అవకాశం ఉందని భావిస్తున్నారు. లెటర్ ఆఫ్ ఇంటెంట్ అందిన తొమ్మిది నెలల్లో ఈ వాహనాలను టాటా మోటార్స్ సరఫరా చేయాల్సి ఉంటుంది.
10,000 elecrtic vaahanaalu konugolu cheyanunna eislniedille: kendra prabhutva nirvahanalooni energy efficiancy survices limited (isl)  nunchi tata motarsku bhari arder labhinchindi. ee arder kinda tata motars, eislku vidyutto nadiche 10,000 vaahanaalu (i-vaahanaalu) sarafara cheyali. ee arder viluva roo.1,120 kotla varaku untundi. mantrulu, vividha prabhutva saakhala rawana avasaraala kosam vidyut vaahanaalu kaavaalani isl intaku munde oka tender jaarii chesindi. ee arder kosam tata motars, em and em, nissan companylu potipaddayi. nissan company bidnu saanketika kaaranaalatoe tiraskarinchaaru. migilina rendu bidslo takkuva dhara kot cheyadamtho tata motarsnu empika chesinattu isl endi sourabh kumar cheppaaru.tata motars okko vaahanaaniki roo.10.16 lakshala dharanu kot chesindi. jstito kalisi okko vaahanaaniki roo.11.2 lakshalu kharchavutundi. prastutam itara companylu affer chestunna i-kaarla kante idhi 25 saatam takkuva. deeniki thodu itara companylu moodellaku matrame varenty istunte, tata motars maa thram tana i-vaahanaalaku aidella varaku varenty kuudaa istondi. deentho tata motars bidnu aamodinchinattu sourabh kumar cheppaaru. ippati varaku prapanchamlo mare company inta pedda sankhyalo i-vaahanaalaku arder ivvaledu. ee arder kinda tata motars tana compact sedan ‘tigor’ i-vaahanamgaa marchi sarafara chese avakaasam undani bhaavistunnaaru. leter af intent andina tommidi nelallo ee vaahanaalanu tata motars sarafara cheyalsi untundi.